open-index/open-wikipedia-markdown huggingface dataset:
Κονσέσλους Κιπρούτο

Ο **Κονσέσλους Κιπρούτο** (αγγλ. *Conseslus Kipruto*, γενν. 8 Δεκεμβρίου 1994) είναι Κενυάτης αθλητής του στίβου, που ειδικεύεται στον δρόμο 3.000 μέτρων φυσικών εμποδίων (στιπλ), όπου κέρδισε το χρυσό μετάλλιο στους Ολυμπιακούς Αγώνες του Ρίο ντε Τζανέιρο το 2016 σημειώνοντας Ολυμπιακό ρεκόρ. Από Παγκόσμια Πρωταθλήματα Στίβου έχει δύο ακόμα χρυσά μετάλλια, από το 2017 και το 2019. Εκτός αυτών, έχει κερδίσει σε Παναφρικανικούς Αγώνες (2018), Αγώνες της Κοινοπολιτείας και 4 φορές το Diamond League.

Ο Κιπρούτο είχε την πρώτη μεγάλη επιτυχία της ζωής του το 2011, όταν κέρδισε στον δρόμο 2.000 μέτρων στιπλ στο  Παγκόσμιο Πρωτάθλημα Στίβου Εφήβων του 2011. Από το 2010 ήδη είχε αρχίσει να ανεβαίνει γρήγορα στις μικρότερες ηλικιακές κατηγορίες δρόμων μεσαίων αποστάσεων.

## Προσωπικά ρεκόρ
* 3.000 μέτρα: 7:44,09 (Ριέτι 2012)
* 3.000 μ. σε κλειστό στίβο: 7:55,76 (Γλασκώβη 2016)
* 5.000 μέτρα: 13:47,5 (χειροχρονομέτρηση, Ελντορέτ 2016)
* 2.000 μέτρα στιπλ: 5:28,65 (Λιλ 2011)
* 3.000 μέτρα στιπλ: 8:00,12 (Μπέρμιγχαμ 2016)

## Παραπομπές


## Εξωτερικοί σύνδεσμοι
* 
* Ο Κονσέσλους Κιπρούτο στον ιστότοπο του World Athletics

Κατηγορία:Κενυάτες αθλητές του στίβου
Κατηγορία:Κενυάτες Ολυμπιονίκες 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Παγκόσμιοι πρωταθλητές στίβου 
Κατηγορία:Δρομείς των 3000 μέτρων φυσικών εμποδίων
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Χρυσοί Ολυμπιονίκες του στίβου
Στίβος στους Θερινούς Ολυμπιακούς Αγώνες 2024 – Σφυροβολία ανδρών

Η σφυροβολία ανδρών στους Ολυμπιακούς Αγώνες 2024 πραγματοποιήθηκε στο Παρίσι της Γαλλίας, στις 2 και 4 Αυγούστου 2024.

## Ρεκόρ

## Αποτελέσματα
### Προκριματικός γύρος
Ο προκριματικός γύρος πραγματοποιήθηκε στις 2 Αυγούστου, ώρα 10:10 για τον Α όμιλο και 11:35 για τον Β όμιλο (UTC+2). Πρόκριση: 77,00 μ (Q) ή οι 12 καλύτεροι αθλητές (q).

### Τελικός
Ο τελικός πραγματοποιήθηκε στις 4 Αυγούστου 2024, ώρα 19:57 (UTC+2).

## Παραπομπές

Σφυροβολία ανδρών
Ντέιβιντ Άντιν

Ο **Ντέιβιντ Έιμπραμ Άντιν** (David Abram Antin, 1932 – 2016) ήταν Αμερικανός κριτικός λογοτεχνίας, ποιητής, πανεπιστημιακός καθηγητής και περφόρμερ.

Τη δεκαετία του '60 ξεκίνησε μία σειρά εμφανίσεων και απαγγελιών "ομιλητικών ποιημάτων" και στη συνέχεια εμπλούτισε τις απόψεις του σχετικά με τη σχέση ομιλίας και ποίησης. Κατατάχθηκε ανάμεσα στους σημαντικότερους θεωρητικούς του μεταμοντερνισμού.

## Βασική βιβλιογραφία

* *Definitions* Caterpillar Press, New York, 1967. Poetry
* *Autobiography*, Something Else Press, *A Great Bear* Pamphlet, New York, 1967. See: UbuWeb edition 2004
* *Code of Flag Behavior*, Black Sparrow Press, Los Angeles, 1968. Poetry
* *Meditations*, Black Sparrow Press, Los Angeles, 1971. Poetry
* *After the War; A Long Novel with Few Words*, Black Sparrow Press, Santa Barbara, 1973
* *Talking*, Kulchur Foundation, 1972. New edition: 2001. Poetry
* *Talking at the Boundaries*, New Directions, New York,  1976
* *Tuning*, New Directions, New York, 1984
* *Selected Poems: 1963-1973*, Sun & Moon, Los Angeles, 1991.
* *What It Means to Be Avant-Garde*, New Directions, New York, 1993.
* *A Conversation with David Antin* (with Charles Bernstein) 2001
* *i never knew what time it was*, University of California Press, Berkeley,  2005.
* *john cage uncaged is still cagey* 2006
* *Radical Coherency: Selected Essays on Art and Literature, 1966 to 2005*, University of Chicago Press, 2010.

## Παραπομπές


## Εξωτερικοί σύνδεσμοι και παραπομπές

* https://www.ubu.com/historical/antin/index.html
* https://www.getty.edu/research/collections/collection/113Y9Q
* https://visarts.ucsd.edu/people/in-memoriam/david-antin.html
* https://en.wikipedia.org/wiki/David_Antin

Κατηγορία:Αμερικανοί ποιητές
Κατηγορία:Αμερικανοί κριτικοί της λογοτεχνίας
Μόνιμη Αντιπροσωπεία της Ελλάδος στα Ηνωμένα Έθνη

Η **Μόνιμη Αντιπροσωπεία της Ελλάδος στα Ηνωμένα Έθνη** είναι η αντιπροσωπεία της Ελληνικής Δημοκρατίας στην έδρα των Ηνωμένων Εθνών στη Νέα Υόρκη. Επικεφαλής, είναι ο Ευάγγελος Σέκερης, πρέσβης της Ελλάδος στον ΟΗΕ.

## Λίστα Πρέσβεων στον ΟΗΕ
}
|Αλέξης Κύρου
|Αλέξανδρος Διομήδης
|

|-
|
|Χριστιανός Ξανθόπουλος Παλαμάς
|
|

|-
|
|Παύλος Οικονόμου-Γκούρας
|Κωνσταντίνος Καραμανλής
|

|-
|
|Δημήτριος Μπίτσιος
|
|

|-
|
|Αλέξης Σ. Λιάτης
|Γεώργιος Παπανδρέου
|

|-
|
|Δημήτριος Μπίτσιος
|Κωνσταντίνος Κόλλιας
|

|-
|
|Κωνσταντίνος Παναγιώτακος
|Γεώργιος Παπαδόπουλος
|

|-
|
|Ντένις Καραγιάννης
|Αδαμάντιος Ανδρουτσόπουλος
|

|-
|
|Γεώργιος Παπούλιας
|Κωνσταντίνος Καραμανλής
|

|-
|
|Νικόλας Κατωπόδης
|
|

|-
|
|Μιχάλης Δούντας
|Ανδρέας Παπανδρέου
|

|-
|
|Κωνσταντίνος Ζέπος
|
|

|-
|
|Αντώνιος Εξάρχος
|Κωνσταντίνος Μητσοτάκης
|

|-
|
|Χρήστος Ζαχαράκις
|Ανδρέας Παπανδρέου
|

|-
|
|Ηλίας Γουναρής
|Κώστας Σημίτης
|

|-
|
|Αδαμάντιος Βασιλάκης
|
|

|-
|
|Ιωάννης Μουρίκης
|Κώστας Καραμανλής
|

|-
|17 Ιουλίου 2009
|Αναστάσιος Μιτσιάλης
|
|

|-
|3 Μαΐου 2013
|Μιχαήλ Σπινέλλης
|Αντώνης Σαμαράς
|

|-
|10 Μαρτίου 2015
|Αικατερίνη Μπούρα
|Αλέξης Τσίπρας
|Οκτώβριος 2017
|-
|Οκτώβριος 2017
|Μαρία Θεοφίλη
|
|2022
|-
|19 Ιανουαρίου 2023
|Ευάγγελος Σέκερης
|Κυριάκος Μητσοτάκης
|
|}

Κατηγορία:Οργανισμός Ηνωμένων Εθνών
Κατηγορία:Διεθνείς Σχέσεις
Κατάλογος των μεγαλύτερων πόλεων στην ιστορία

Το παρόν λήμμα απαριθμεί τους μεγαλύτερους ανθρώπινους οικισμούς στον κόσμο (κατά πληθυσμό) με την πάροδο του χρόνου, όπως εκτιμάται από τους ιστορικούς, από το 7000 π. χ. όταν ο μεγαλύτερος ανθρώπινος οικισμός ήταν πρωτό-πόλη στην Αρχαία Εγγύς Ανατολή με πληθυσμό περίπου 1.000-2.000 ανθρώπων, μέχρι το έτος 2000 όταν ο μεγαλύτερος ανθρώπινος οικισμός ήταν το Τόκυο με 26 εκατομμύρια.

Η Ρώμη, το Τσανγκ'αν ή η Βαγδάτη μπορεί να ήταν η πρώτη πόλη που είχε 1.000.000 κατοίκους, ήδη από τον 1ο αιώνα ή μέχρι τον 8ο αιώνα. Αργότερα πόλεις που μπορεί να έφτασαν το 1 εκατομμύριο περιλαμβάνουν τις Λουογιάνγκ, Καϊφένγκ, Χανγκζού, Τζίνλινγκ, Πεκίνο και Έντο. Υπάρχει ευρεία συμφωνία ότι το Λονδίνο ήταν η πρώτη πόλη που έφτασε τα 2 εκατομμύρια και η Νέα Υόρκη ήταν η πρώτη που έφτασε τα 10 εκατομμύρια.

Η Ευρύτερη Περιοχή του Τόκιο έχει υπάρξει η πιο πολυπληθής μητροπολιτική περιοχή στον κόσμο από το 1955, με περισσότερα από 37.393&nbsp;εκατομμύρια κάτοικους το 2020. Η Τζακάρτα αναμένεται να ξεπεράσει το Τόκιο μέχρι το 2030, εν μέρει λόγω της συρρίκνωσης του πληθυσμού του Τόκιο.

Όπως δείχνουν οι διαφωνίες μεταξύ των πηγών, όλοι οι αριθμοί πριν από τον 19ο αιώνα είναι αβέβαιοι, ειδικά στους αρχαίους χρόνους. Η εκτίμηση του μεγέθους του πληθυσμού πριν την επίσημη πρακτική διεξαγωγής απογραφών είναι ένα δύσκολο έργο.

## Κατάλογος των πολυπληθέστερων ανθρώπινων οικισμών στην ιστορία
Ο παρακάτω πίνακας απαριθμεί τους πολυπληθέστερους ανθρώπινους οικισμούς ανά εκτιμώμενο πληθυσμό σε καθορισμένες χρονικές περιόδους της ιστορίας σύμφωνα με τρεις πηγές, τους: Ίαν Μόρις, Τζορτζ Μοντέλσκι και Τέρτιους Τσάντλερ. Τα ονόματα των πόλεων είναι αναγραμμένα με έντονη γραμματοσειρά όπου συμφωνούν και οι τρεις πηγές. 

## Δείτε επίσης

* Κατάλογος των μεγαλύτερων ευρωπαϊκών πόλεων στην ιστορία
* Κατάλογος των μεγαλύτερων πόλεων, σήμερα
* Εκτιμήσεις του ιστορικού παγκόσμιου πληθυσμού

## Παραπομπές


Κατηγορία:Δημογραφική ιστορία
Κατηγορία:Αστική γεωγραφία
Προεδρικές εκλογές 2024 στη Βόρεια Μακεδονία

**Προεδρικές εκλογές** διεξήχθησαν στη Βόρεια Μακεδονία στις 24 Απριλίου 2024. Ο απερχόμενος Στέβο Πενταρόφσκι του κυβερνών κεντροαριστερού SDSM διεκδίκησε την επανεκλογή του για δεύτερη θητεία.

Κανένας υποψήφιος δεν έλαβε την πλειοψηφία των ψήφων στον πρώτο γύρο, με τη δεξιά διεκδικήτρια Γκορντάνα Σιλιάνοφσκα- Ντάβκοβα να καταλαμβάνει την πρώτη θέση με μεγάλη διαφορά κερδίζοντας το 41,2% των ψήφων, ενώ ο Πενταρόφσκι έλαβε το 20% των ψήφων καταλαμβάνοντας τη δεύτερη θέση. Οι δύο τους αναμετρήθηκαν στον δεύτερο γύρο στις 8 Μαΐου, η οποία διεξήχθη παράλληλα με τις κοινοβουλευτικές εκλογές. Στον δεύτερο γύρο, η Σιλιάνοφσκα νίκησε με μεγάλη διαφορά τον εν ενεργεία Πενταρόφσκι και έγινε η πρώτη γυναίκα που εξελέγη Πρόεδρος της Βόρειας Μακεδονίας. Ορκίστηκε στις 12 Μαΐου.

## Εκλογικό σύστημα
Ο Πρόεδρος της Βόρειας Μακεδονίας εκλέγεται με ένα τροποποιημένο σύστημα δύο γύρων· ένας υποψήφιος μπορεί να εκλεγεί από τον πρώτο γύρο μόνο εάν λάβει ποσοστό άνω του 50% επί του συνόλου των εγγεγραμμένων ψηφοφόρων. Στον δεύτερο γύρο, η συμμετοχή των ψηφοφόρων πρέπει να είναι τουλάχιστον 40% ώστε το αποτέλεσμα να θεωρηθεί έγκυρο. Πριν από το 2009, το σύνταγμα απαιτούσε συμμετοχή 50% στον δεύτερο γύρο για την επικύρωση του αποτελέσματος. Ωστόσο, η τροπολογία XXXI που εγκρίθηκε στις 9 Ιανουαρίου 2009 μείωσε το όριο στο 40%, καθώς η τότε κυβέρνηση φοβόταν ότι η πτωτική τάση της συμμετοχής θα οδηγούσε συχνά σε άκυρες προεδρικές εκλογές. Στις προεδρικές εκλογές του 2009, η συμμετοχή στον δεύτερο γύρο ήταν μόλις 42,6%.

Για να θέσουν υποψηφιότητα, οι ενδιαφερόμενοι πρέπει να συγκεντρώσουν υπογραφές τουλάχιστον 10.000 εγγεγραμμένων ψηφοφόρων ή 30 βουλευτών.

Το Σύνταγμα της Βόρειας Μακεδονίας ορίζει ότι ο Πρόεδρος πρέπει να είναι άνω των 40 ετών και να έχει ζήσει στη χώρα για δέκα από τα τελευταία δεκαπέντε χρόνια.

Η προεκλογική εκστρατεία ξεκίνησε στις 4 Απριλίου 2024.

## Αποτελέσματα

**Απεικόνιση των αποτελεσμάτων του δεύτερου γύρου :**




## Παραπομπές


2024
Βόρεια Μακεδονία
Χουσράου Μαλίκ

Ο *Αμπούλ-Μουζαφάρ Χουσράου Μαλίκ ιμπν Χουσράου-Σαχ*, , πιο γνωστός απλά ως **Χουσράου Μαλίκ,** , γράφεται επίσης **Χοσρόβ**, ήταν ο τελευταίος σουλτάνος της αυτοκρατορίας των Γκασναβιδών, που κυβέρνησε από το 1160 έως το 1186. Ήταν γιος και διάδοχος του Χουσράου Σαχ (βασ. 1157–1160).

## Η βασιλεία του
Το 1161/2 μια ομάδα Τούρκων Ογκούζ κατέλαβε την πρωτεύουσα των Γκαζναβιδών, Γκαζνί, αναγκάζοντας τον Χουσράου Μαλίκ να υποχωρήσει στη Λαχόρη, η οποία έγινε η νέα του πρωτεύουσα. Από εκεί έκανε εισβολές στη βόρεια Ινδία, επεκτείνοντας την κυριαρχία του μέχρι το νότιο Κασμίρ. Δημιούργησε επίσης μια συμμαχία με την Ινδική φυλή Χοχάρ. Το 1170, ο Χουσράου (ή ένας από τους διοικητές του) εισέβαλε στο νότιο τμήμα του Γάγγη.

Το 1178 ο ηγεμόνας των Γκουριδών Μουίζ αλ-Ντιν Μουχαμάντ εισέβαλε στο νότιο τμήμα του Πουντζάμπ των Γκαζναβιδών και έφτασε μέχρι το Γκουτζαράτ. Το 1179/80 κατέλαβε την Πεσαβάρ και μέχρι το 1181/2 λεηλατούσε γύρω από τη Λαχόρη, αλλά ο Χουσράου Μαλίκ κατάφερε να τον κρατήσει έξω από την πόλη πληρώνοντάς τον, και έτσι ο Μουίζ αλ-Ντιν Μουχαμάντ αποχώρησε από τη Λαχόρη, αντί να πολιορκήσει την πόλη. Ωστόσο, η Λαχόρη καταλήφθηκε τελικά από τους Γκουρίδες το 1186, ενώ ο Χουσράου-Μαλίκ και ο γιος του Μπαχράμ-Σαχ οδηγήθηκαν στο Γκουρ και φυλακίστηκαν, σηματοδοτώντας το τέλος της αυτοκρατορίας των Γκαζναβιδών. Και οι δύο εκτελέστηκαν το 1191. 

## Πηγές
* 
* 
* 
* 
* 

## Παραπομπές

 
Κατηγορία:Γαζναβίδες
Αντώνης Παπακωνσταντίνου

Ο **Αντώνης Παπακωνσταντίνου** (18 Μαρτίου 1999) είναι Έλληνας αθλητής της κωπηλασίας. Κέρδισε το χάλκινο μετάλλιο στο διπλό σκιφ ελαφρών βαρών στους Ολυμπιακούς Αγώνες του 2024, μαζί με τον Πέτρο Γκαϊδατζή.

## Παραπομπές


Κατηγορία:Έλληνες αθλητές της κωπηλασίας
Κατηγορία:Αθλητές της κωπηλασίας στους Θερινούς Ολυμπιακούς Αγώνες 2024
Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές στους Θερινούς Ολυμπιακούς Αγώνες
Χουσράου Σαχ του Γκαζνί

Ο **Χουσράου Σαχ** (1121 – 1160) ήταν ο προτελευταίος σουλτάνος της δυναστείας των Γκαζναβιδών από το 1157 έως το 1160, και ο μεγαλύτερος γιος του Μπαχράμ-Σαχ. Κατά τη διάρκεια της σύντομης βασιλείας του, έχασε το νοτιοανατολικό Αφγανιστάν από τον Aλά αλ-Ντιν Χουσαϋν, τον Mαλίκ της αυτοκρατορίας των Γκουριδών. Τον διαδέχθηκε ο γιος του, Χουσράου Μαλίκ.

## Ιστορικό
Ο Χουσράου Σαχ ήταν ο μεγαλύτερος και μοναδικός επιζών γιος του Μπαχράμ Σαχ.  Λόγω των εμφυλίων πολέμων, του φόρου υποτέλειας που είχε συμφωνηθεί με την αυτοκρατορία των Σελτζούκων και των αγώνων με την αυτοκρατορία των Γκουριδών, η αυτοκρατορία των Γκαζναβιδών ήταν στους πιο αδύναμους χρόνους της. Παρόλο που ο πατέρας του προσπάθησε να ανακαταλάβει τα χαμένα εδάφη στην Ινδία, τον σταμάτησε ο Βιγκραχαράτζα Δ΄, ένας Ινδός βασιλιάς από τη δυναστεία των Τσαχαμάνας.   Οι αγώνες του με την αυτοκρατορία των Γκουριδών ήταν επίσης ανεπιτυχείς, καθώς ηττήθηκε από δύο Γκουρίντ Μαλίκ.  Αργότερα ηττήθηκε από τον Aλά αλ-Ντιν Χουσαΰν, ο οποίος έκαιγε το Γκαζνί για επτά ημέρες. 

Ο Μπαχράμ Σαχ ανακατέλαβε την Γκαζνί από τους Γκουρίδες και απεβίωσε αργότερα το 1157. Τίποτε, εκτός από λίγα ποιήματα γραμμένα από τον Χασάν Γκαζναβί, δεν έχουν απομείνει για τη ζωή του νεαρού Χουσράου, κατά τη διάρκεια της βασιλείας τού πατέρα του.  Φαίνεται ότι ήταν όμηρος στην αυλή του αυτοκράτορα των Σελτζούκων, Aχμάντ Σαντζάρ. 

## Η βασιλεία του
Ο Χουσράου Σαχ έγινε σουλτάνος το 1157. Λίγο αργότερα, ο Aλά αλ-Ντιν Χουσαΰν έκανε μια νέα εκστρατεία. Αν και ο Mινχάτζ-ι-Σιράτζ δήλωσε ότι ο Aλά αλ-Ντιν Χουσαΰν είχε ήδη καταλάβει τις κτήσεις των Γκαζναβιδών στο νοτιοανατολικό Αφγανιστάν, συμπεριλαμβανομένου του Zαμινταβάρ, σύμφωνα με τον Μπόσγουορθ θα μπορούσε να είναι "μια πρόβλεψη του τι πραγματικά συνέβη".  Ο Φαχρ-ι-Μουνταμπίρ δήλωσε μια μάχη μεταξύ δύο στρατών, στην οποία ο Χουσράου Σαχ ηττήθηκε.  Σύμφωνα με τον O'Nηλ, ο Χουσράου Σαχ αναδόμησε τον στρατό και κινήθηκε προς τα δυτικά για να καταλάβει τα δυτικά εδάφη των Γκουριδών, αλλά αντιμετώπισε τον στρατό Aλα αλ-Ντιν στο Χεράτ, ηττήθηκε. Αναγκάστηκε να συμφωνήσει με τον όρο να δώσει στους Γκουρίδες τα αναφερόμενα εδάφη. 

Η μεταπολεμική βασιλεία του Χουσράου Σαχ είναι ως επί το πλείστον άγνωστη, αλλά είναι γνωστό ότι απεβίωσε το 1160  και τον διαδέχθηκε ο γιος του Χουσράου Μαλίκ, ο τελευταίος σουλτάνος των Γκαζναβιδών, ο οποίος νικήθηκε από τους Γκουρίδες και απεβίωσε λίγο μετά το 1184. 

## Νομισματοκοπία
Λίγα εναπομείναντα νομίσματα του Χουσράου Σαχ αναφέρουν τον Αχμάντ Σαντζάρ ως υποτελή, αν και απεβίωσε το 1157. Πιθανώς η είδηση τού τέλους του δεν έφτασε στο Γκαζνί εκείνη τη στιγμή. 

## Βιβλιογραφικές αναφορές

## Πηγές
* 
* 
*  
* 
* 
* 

Κατηγορία:Γαζναβίδες
Μασούντ Γ΄ του Γκαζνί

Ο **Μασούντ Γ΄ του Γκαζνί**, *Mas'ūd III* (1061 – π. 1115), ήταν σουλτάνος της αυτοκρατορίας των Γκαζναβιδών και γιος του Ιμπραχίμ του Γκαζνί.

## Βιογραφία
Ο Mασούντ Γ΄ γεννήθηκε το 1061 στο Γκαζνί. 

## Η βασιλεία του
Ο Μασούντ Γ΄ ήταν σουλτάνος για 16 χρόνια. Το 1112, ο Mασούντ Γ΄ έκτισε το παλάτι του σουλτάνου Mασούντ Γ΄ στο Γκαζνί του Αφγανιστάν. Ο Mασούντ Γ΄ έκτισε επίσης έναν από τους μιναρέδες του Γκαζνί.    Σημάδια αδυναμίας στο κράτος έγιναν εμφανή, όταν απεβίωσε το 1115, με τις εσωτερικές διαμάχες μεταξύ των γιων του να λήγουν με την ανάληψη του σουλτάνου Μπαχράμ Σαχ ως υποτελούς των Σελτζούκων.  Ο Μπαχράμ Σαχ νίκησε τον αδελφό του Αρσλάν για τον θρόνο στη μάχη του Γκαζνί το 1117.

## Αρχιτεκτονική

### Ο μιναρές Mασούντ Γ΄ στο Γκαζνί

Αρχείο:Mas'ud_III_b._Ibrahim_minaret,_Ghazni,_built_between_1099_and_1115_CE_(graphical_reconstruction,_colorized).jpg|εναλλ.=Mas'ud III b. Ibrahim Ghazni minaret, Ghazni, built between 1099 and 1115 CE|Ο μιναρές στο Γκαζνί, τού Μασούντ Γ΄ Ιμπραχίμ, κτισμένος μεταξύ 1099 και 1115.
Αρχείο:Detail_of_the_Intricate_Brickwork_on_the_Mas'ud_III_Tower.jpg|εναλλ.=Detail of the intricate brickwork on the Mas'ud III Tower|Λεπτομέρεια από την περίπλοκη τοιχοποιία στον Πύργο Μασούντ Γ΄.


### Το παλάτι του Mασούντ Γ΄ στο Γκαζνί

Αρχείο:Palace_of_Sultan_Mas'ud_III_(northeast_of_Ghazni).jpg|εναλλ.=Remains of the palace, to the east of Ghazni.|Ερείπια του Παλατιού, στα ανατολικά τού Γκαζνί.
Αρχείο:Architectural_panel_Afghanistan_Ghaznavid_dynasty_reign_of_Mas_ud_III_1100-1150_CE_Marble_(2414429094).jpg|εναλλ.=Ghaznavid panel from the reign of Mas ud III 1100-1150 CE|Πλαίσιο των Γκαζναβιδών από τη βασιλεία του Mασούντ Γ΄, 1100-1150.
Αρχείο:MNAO-GhazniPalMasudIII-Lastra1.jpg|εναλλ.=Carved relief from the Palace of Sultan Mas'ud III|Σκαλιστό ανάγλυφο από το παλάτι του σουλτάνου Μασούντ Γ'.


## Δείτε επίσης
* Το Γκαζνί υπό τους Γκαζναβίδες

## Βιβλιογραφικές αναφορές

Κατηγορία:Γαζναβίδες
World of Quest

Το **World of Quest** είναι μια κωμική τηλεοπτική σειρά κινουμένων σχεδίων επιστημονικής φαντασίας του 2008, βασισμένη στο ομώνυμο εικονογραφημένο μυθιστόρημα του Jason T. Kruse. Η παραγωγή της σειράς έγινε από την Cookie Jar Entertainment, σε συνεργασία με την Teletoon και την Kids' WB!. Φαίνεται να είναι μια παρωδία του είδους της φαντασίας που συνδυάζει σπαθιά, μαγεία και τεχνολογία, με το ύφος του Masters of the Universe. Η σειρά έκανε πρεμιέρα στις 15 Μαρτίου 2008, στο Kids' WB και στο The CW για τις ΗΠΑ και στις 10 Αυγούστου 2008, στο Teletoon για τον Καναδά ως προεπισκόπηση, με τις τακτικές μεταδόσεις να ξεκινούν την 1η Σεπτεμβρίου 2008.Το CW4Kids το αφαίρεσε από το πρόγραμμά του μετά την προβολή του φινάλε της πρώτης σεζόν στις 14 Ιουνίου 2008. Είναι επίσης η τελευταία σειρά που παράγεται για το Kids' WB. Μεταγλωττίστηκε στα ελληνικά το 2009 και προβλήθηκε στην Ελλάδα την ίδια χρονιά από το Jetix και το 2010 από το Star. Η πλοκή ακολουθεί τον νεαρό Πρίγκιπα Νέστορα σε μια αποστολή να σώσει τους γονείς του, έχοντας δίπλα του τον εκπληκτικά μυώδη και κυνικό προστάτη του, Quest.

## Παραπομπές


Κατηγορία:Τηλεοπτικές σειρές κινουμένων σχεδίων
Πελαγία η Μάρτυς

Η **Πελαγία η Μάρτυς** ήταν χριστιανή αγία και μάρτυρας που έζησε στην Ταρσό της Κιλικίας (νοτιοανατολική Μικρά Ασία), επί Ρωμαίου αυτοκράτορα Διοκλητιανού. Αρχικά, η γιορτή της γιορταζόταν στις 8 Οκτωβρίου, από κοινού με την Πελαγία την Παρθένο & την Πελαγία την Πόρνη.

## Θρύλος
Σύμφωνα με την παράδοση, ο γιος του Διοκλητιανού, διάδοχος του θρόνου, την ερωτεύτηκε και θέλησε να παντρευτεί την Πελαγία. Εκείνη απάντησε ότι δεν μπορούσε, γιατί είχε ορκιστεί να διατηρήσει την παρθενιά της και είχε παντρευτεί τον Χριστό. Μέσα στη θλίψη του, ο γιος του Διοκλητιανού αυτοκτόνησε. Η Πελαγία στάλθηκε στη Ρώμη από την ειδωλολάτρη μητέρα της, όπου ο Διοκλητιανός της ζήτησε να γίνει γυναίκα του. Εκείνη αρνήθηκε, αποκαλώντας τον αυτοκράτορα τρελό. Τότε κάηκε μέχρι θανάτου, και οι σάρκες της έλιωσαν και μυρωδιές μύρου διαπέρασαν τη Ρώμη. Σύμφωνα με ορισμένες εκδοχές, κάηκε μέσα σε έναν θρασύταμο ταύρο. Η ιστορία καταλήγει αναφέροντας ότι οι ειδωλολάτρες έστειλαν τέσσερα λιοντάρια να περιβάλλουν τα οστά της, αλλά αντ' αυτού προστάτευσαν τα οστά της από γύπες και κοράκια μέχρι να τα ανακτήσει ένας χριστιανός επίσκοπος.

## Ιστορία
Υπάρχει μικρή ιστορική βάση για την ιστορία, καθώς ο Διοκλητιανός είχε μια κόρη τη Βαλέρια αλλά όχι γιους—γεγονός που έχει μεγάλη σημασία για την ιστορία της βασιλείας του. Ωστόσο, πραγματοποίησε τον τελευταίο εντατικό διωγμό χριστιανών στη ρωμαϊκή ιστορία, πολλά από τα θύματα των οποίων κάηκαν όντως ζωντανά. Έτσι, η Πελαγία θα μπορούσε να ήταν πραγματικός μάρτυρας εκείνης της εποχής, ακόμη και αν υπό διαφορετικές συνθήκες από αυτές που αναφέρθηκαν στην τελευταία ιστορία. κάποιο σημείο.

Ο Μέγας Κωνσταντίνος έχτισε μια εκκλησία στη φημισμένη τοποθεσία των λειψάνων της.

## Παραπομπές


Πελαγία
Κατηγορία:Χριστιανοί μάρτυρες του 4ου αιώνα
Κατηγορία:Χριστιανοί άγιοι του 4ου αιώνα
Κατηγορία:Ρωμαίοι του 4ου αιώνα
Στίβος στους Θερινούς Ολυμπιακούς Αγώνες 2024 – Άλμα εις τριπλούν γυναικών

Το άλμα εις τριπλούν γυναικών στους Ολυμπιακούς Αγώνες 2024 πραγματοποιήθηκε στο Παρίσι της Γαλλίας, στις 2 και 3 Αυγούστου 2024.

## Ρεκόρ

## Αποτελέσματα
### Προκριματικός γύρος
Ο προκριματικός γύρος πραγματοποιήθηκε στις 2 Αυγούστου, ώρα 18:15 (UTC+2). Πρόκριση: 14,35 (Q) ή οι 12 καλύτερες αθλήτριες (q).

### Τελικός
Ο τελικός πραγματοποιήθηκε στις 3 Αυγούστου 2024, ώρα 20:20 (UTC+2).

## Παραπομπές

Αλμα εις τριπλούν γυναικών
Σαμπουκτιγκίν

μικρογραφία|230εσ|Νόμισμα του Σαμπουκτιγκίν εμίρη των Γκαζνί, που αναφέρει ως επικυρίαρχό του τον Νουρ Α΄ εμίρη των Σαμανιδών του Αφγανιστάν. Κόπηκε στο Γκαζνί.

Ο **Αμπού Μανσούρ Νασίρ αντ-Ντιν βαντ-Νταβλά Σαμπουκτιγκίν** (,  δεκαετία του 940 – Αύγουστος-Σεπτέμβριος 997) ήταν ο ιδρυτής της δυναστείας των Γαζναβιδών και αμίρ τού Γκαζνί από το 977 έως το 997. Ο Σαμπουκτιγκίν ήταν ένας Τούρκος σκλάβος, που αγοράστηκε από τον Αλπ-Τεγκίν, τον διοικητή της βασιλικής φρουράς της δυναστείας των Σαμανιδών. Ο Αλπ-Τεγκίν καθιερώθηκε ως κυβερνήτης τού Γκαζνί το 962 και απεβίωσε έναν χρόνο αργότερα το 963. Στη συνέχεια, ο Σαμπουκτιγκίν έφτιαξε ένα κύρος ανάμεσα σε άλλους σκλάβους στρατιώτες στο Γκαζνί, μέχρι που εκλέχτηκε από αυτούς ως κυβερνήτης τους το 977.

Ο Σαμπουκτιγκίν επέκτεινε την κυριαρχία του στα νότια του σημερινού Αφγανιστάν και βόρεια του Μπαλουχιστάν. Μέσα από συγκρούσεις με την Ινδουιστική δυναστεία Σαχί της Καμπούλ, εισέβαλε σε ινδικά εδάφη, ανοίγοντας τις πύλες της Ινδίας για τους μελλοντικούς μονάρχες της δυναστείας του. Ως υποτελής της αυτοκρατορίας των Σαμανιδών, απάντησε στην κλήση του Νουχ Β΄ να βοηθήσει σχετικά με την εξέγερση του Αμπού Αλί Σιμτζουρί, νικώντας τον τελευταίο σε πολλές μάχες κατά τη διάρκεια του 994 έως το 996. Προς το τέλος της ζωής του, ο Σαμπουκτιγκίν κανόνισε μια συμφωνία με το Χανάτο των Καραχανιδών, τους αντιπάλους των Σαμανιδών, για να μοιράσουν το βασίλειο του Νουχ μεταξύ τους. Ωστόσο πριν προλάβει να πραγματοποιήσει αυτή τη συμφωνία, απεβίωσε καθοδόν προς τη Γκάζνα τον Αύγουστο-Σεπτέμβριο του 997.

Ως ιδρυτής της δυναστείας των Γκαζναβιδών, ο Σαμπουκτιγκίν εξιδανικεύτηκε αργότερα από τους ιστορικούς των Γκαζναβιδών ως δίκαιος και επιεικής ηγεμόνας, αν και αυτά τα χαρακτηριστικά μπορεί να μην έχουν καμία βάση στην πραγματικότητα. Ήταν η εικόνα του αρχέτυπου του «ιδρυτή μονάρχη», που αναπτύχθηκε από ιστορικούς όπως ο Αμπούλ-Φαντί Μπαϋχακί, ο οποίος έκανε μια αντίθεση ανάμεσα στον ταπεινό και δίκαιο Σαμπουκτιγκίν με τους διαδόχους του. Αυτό το συμπέρασμα συμμερίστηκαν μεταγενέστεροι ιστορικοί όπως ο Nιζάμ αλ-Μουλκ και έζησε μέχρι τον Μπαμπούρ, τον ιδρυτή μονάρχη της αυτοκρατορίας των Mοτγκάλ, ο οποίος επηρεάστηκε από τον Σαμπουκτιγκίν μισή χιλιετία μετά το τέλος εκείνου.

[μικρογραφία| Χάρτης της [Σαμανίδες|αυτοκρατορίας των Σαμανιδών, 961.]]
μικρογραφία|Η καταστροφική χιονοθύελλα που πέφτει επάνω από τον στρατό του Τζαγιαπάλα. Από την ''Ιστορία για τα έθνη'' του Χούτσινσον.
[μικρογραφία|Ο γιος του Σαμπουκτιγκίν, [Μαχμούντ του Γκαζνί|Mαχμούντ πολεμά τον Aμπού Αλί Σιμτζουρί. Φύλλο από το *Τζαμί αλ-Ταβαριχ* του Ρασίντ αλ-Ντιν Χαμαντανί.]]

## Σημειώσεις

## Παραπομπές


## Βιβλιογραφία
* 
* 
* 
*  
* 
 

Κατηγορία:Γκιλμάν
Κατηγορία:Γαζναβίδες
Κισιλίν

Το **Κισιλίν** (, ) είναι πόλη στο Όμπλαστ Βολίν της Ουκρανίας.

## Ιστορία
Το Κισιλίν ιδρύθηκε το 1545. Η πρώτη τεκμηρίωση των Εβραίων στην πόλη χρονολογείται από τον 17ο αιώνα. Κατά τη διάρκεια του Α΄ Παγκοσμίου Πολέμου, το Κισιλίν υπέστη σοβαρές ζημιές. Οι πηγές δείχνουν ότι ο ιουδαϊκός πληθυσμός μειώθηκε από πάνω από 850 άτομα το 1897 σε λιγότερο από 100 άτομα το 1921. Μέχρι το 1939, τουλάχιστον 61 εβραϊκά νοικοκυριά ήταν γνωστά στην πόλη, γεγονός που υποδηλώνει ότι η πληθυσμός της ήταν αρκετές εκατοντάδες. Εκτός από τους Εβραίους, στο Κισιλίν ζούσαν τόσο Ουκρανοί όσο και Πολωνοί.

### Β΄ Παγκόσμιος Πόλεμος
Πριν από τον Β' Παγκόσμιο Πόλεμο, το Κισιλίν βρισκόταν στο Βοεβοδάτο Βόουιν (1921-1939), στο ανατολικό τμήμα της Δεύτερης Πολωνικής Δημοκρατίας.

#### Σφαγή
Σύμφωνα με την απογραφή του 1921, στο χωριό ζούσαν 94 Εβραίοι. Το χωριό καταλήφθηκε από τους Γερμανούς στα τέλη Ιουνίου 1941.Οι πρώτες αντιεβραϊκές ενέργειες ξεκίνησαν στα τέλη του καλοκαιριού και στις αρχές του φθινοπώρου του 1941. Όλοι οι Εβραίοι αναγκάστηκαν να φορούν διακριτικά σήματα. Υπήρξαν αντικείμενο καταναγκαστικής εργασίας, επιθέσεων και κλοπών. Οι πρώτοι 48 Εβραίοι εκτελέστηκαν στις 19 Αυγούστου 1941 στα περίχωρα του χωριού. Από τις πρώτες μέρες του Νοεμβρίου του 1941 ιδρύθηκε ένα κλειστό γκέτο και υπήρχε μέχρι τον Αύγουστο του 1942, όταν εκκαθαρίστηκε εντελώς από Γερμανούς, με βοήθεια από την ουκρανική αστυνομία. Ως αποτέλεσμα, περίπου 500-550 Εβραίοι δολοφονήθηκαν κατά τη διάρκεια αυτής της επιχείρησης.

Ο Ουκρανικός Επαναστατικός Στρατός, με την υποστήριξη μιας ομάδας ντόπιων Ουκρανών χωρικών, διέπραξε μαζική δολοφονία περίπου 60 έως 90 εθνοτικών Πολωνών στο κέντρο της πόλης στις 11 Ιουλίου 1943. Οι Πολωνοί πολίτες που συγκεντρώθηκαν για μια κυριακάτικη λειτουργία σε μια τοπική Καθολική εκκλησία, σκοτώθηκαν από πολυβόλο. Οι τραυματίες, συμπεριλαμβανομένων παιδιών, δολοφονήθηκαν με τσεκούρια και μαχαίρια. Η σφαγή του Κισιέλιν ήταν μέρος των σφαγών των Πολωνών στη Βολυνία και την Ανατολική Γαλικία, με εκτιμώμενες απώλειες 35-60 χιλιάδων εθνοτικών Πολωνών και χιλιάδων Ουκρανών-Πολωνών πιστών από τη Βολυνία να σκοτώνονται από Ουκρακούς παρτιζάνους κατά τη διάρκεια του Β΄ Παγκοσμίου Πολέμου. Η μνήμη της σφαγής του Κισιέλιν παρουσιάστηκε στην ταινία *Οczyszczenie* («Κάθαρση») του 2003 της Αγκνιέσκα Άρνολντ.

## Παραπομπές


Κατηγορία:Πόλεις της Ουκρανίας
Κατηγορία:Τοποθεσίες του Ολοκαυτώματος στην Ουκρανία
Στίβος στους Θερινούς Ολυμπιακούς Αγώνες 2024 – 10.000 μέτρα ανδρών

Τα 10,000 μέτρα ανδρών στους Θερινούς Ολυμπιακούς Αγώνες 2024 πραγματοποιήθηκαν στο Παρίσι της Γαλλίας, στις 2 Αυγούστου 2024. Το αγώνισμα πραγματοποιείται στους Ολυμπιακούς Αγώνες αδιάκοπα από το 1912.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 2 Αυγούστου, ώρα 21:20 (UTC+2).

## Παραπομπές

10000 μέτρα ανδρών
Γιούζεφ Κοβάλσκι (υπεραιωνόβιος)

Ο **Γιούζεφ Κοβάλσκι** (πολωνικά: *Józef Kowalski*, 2 Φεβρουαρίου 1900 - 7 Δεκεμβρίου 2013) ήταν Πολωνός υπεραιωνόβιος αξιωματούχος, ο οποίος ήταν ο τελευταίος επιζών στρατιωτικός βετεράνος του Πολωνο-Σοβιετικού Πολέμου.

## Βιογραφία
Ο Κοβάλσκι γεννήθηκε στο Βίτσιν, στην Γαλικία της Αυστροουγγαρίας (σημερινή Ουκρανία) και ήταν στρατιωτικός βετεράνος που υπηρέτησε στον Πολωνικό Στρατός, στο 22ο Τάγμα Ουλάνων. Υπηρέτησε σε αρκετές σημαντικές μάχες του πολέμου, συμπεριλαμβανομένης της Μάχη της Βαρσοβίας και της Μάχης του Κομάρουφ. Κατά τον Β΄ Παγκόσμιο Πόλεμο, συμμετείχε στην Εκστρατεία Σεπτεμβρίου. Μετά την σύλληψή του, φυλακίστηκε σε στρατόπεδο συγκέντρωσης. 

Στις 2 Φεβρουαρίου 2010, στα γενέθλια των 110 ετών του, έλαβε τον Σταυρό του Αξιωματικού του Τάγματος της Αναγέννησης της Πολωνίας για την πολεμική υπηρεσία του από τον Πρόεδρο της Πολωνίας, Λεχ Κατσίνσκι Ζούσε στο χωριό Τουρσκ, κοντά στο Σουλέντσιν, στη δυτική Πολωνία, σε έναν οίκο ευγηρίας.

Στις 23 Φεβρουαρίου 2012, ο Κοβάλσκι προωθήθηκε στο βαθμό του λοχαγού, και στις 16 Αυγούστου 2012 έγινε επίτιμος πολίτης της πόλης Βοουόμιν, αφού προηγουμένως είχε ήδη γίνει επίτιμος πολίτης τόσο της Βαρσοβίας όσο και του Ραντζίμιν.

## Παραπομπές


Κατηγορία:Πολωνοί στρατιωτικοί
Κατηγορία:Υπεραιωνόβιοι
Κατηγορία:Πολωνικό στρατιωτικό προσωπικό του Β' Παγκοσμίου Πολέμου
Κατηγορία:Πολωνοί του Πολωνο-Σοβιετικού Πολέμου
Κατηγορία:Αξιωματικοί του Τάγματος της Αναγέννησης της Πολωνίας
Γιούζεφ Κοβάλσκι

Με το ονοματεπώνυμο **Γιούζεφ Κοβάλσκι**, μπορούν να βρεθούν τα παρακάτω πρόσωπα:
* Γιούζεφ Κοβάλσκι (ιερέας), δολοφονήθηκε στο στρατόπεδο συγκέντρωσης του Άουσβιτς
* Γιούζεφ Κοβάλσκι (υπεραιωνόβιος), βετεράνος του Πολωνο-Σοβιετικού Πολέμου

Κατηγορία:Αποσαφήνιση
Γιούζεφ Κοβάλσκι (ιερέας)

Ο **Γιούζεφ Κοβάλσκι** (πολωνικά: Józef Kowalski, 13 Μαρτίου 1911 - 4 Ιουλίου 1942) ήταν Πολωνός Ρωμαιοκαθολικός ιερέας από τη Σαλεσιανή Εταιρεία, ο οποίος δολοφονήθηκε στο στρατόπεδο συγκέντρωσης του Άουσβιτς κατά τη διάρκεια του Β΄ Παγκοσμίου Πολέμου. Οσιοποιήθηκε στη Βαρσοβία στις 13 Ιουνίου 1999.

## Βιογραφία
Ο Γιούζεφ Κοβάλσκι γεννήθηκε στο χωριό Σιεντλίσκα (στη διαμελισμένη Πολωνία) στις 13 Μαρτίου 1911. Οι γονείς του ήταν ο Βόιτσεχ και η Ζόφια Μπορόβιετς. Ήταν το έβδομο από τα εννέα παιδιά τους. Χειροτονήθηκε ιερέας στις 29 Μαΐου 1938 στην Κρακοβία ως μέλος της Σαλεσιανής Θρησκευτικής Εταιρείας και ανέλαβε τη θέση γραμματέα στην επαρχία. Κατά τη διάρκεια της γερμανικής κατοχής της Πολωνίας, οι Σαλεσιανοί συνέχισαν το εκπαιδευτικό τους έργο. Η Γκεστάπο συνέλαβε τον Κοβάλσκι στις 23 Μαΐου 1941, μαζί με 11 άλλους Σαλεσιάνους που εργάζονταν στην Κρακοβία. Μεταφέρθηκαν στη Φυλακή Μοντελούπιχ, όπου βασανίστηκαν.

### Στρατόπεδο συγκέντρωσης Άουσβιτς
Ο Κοβάλσκι στάλθηκε στο στρατόπεδο συγκέντρωσης του Άουσβιτς στις 26 Ιουνίου 1941 (αριθμός φυλακισμένου 17.350 ή 17.950). Εκεί, λειτουργούσε κρυφά στους συναδέλφους φυλακισμένους του στο Τμήμα 25, και προσπάθησε να ενισχύσει την θέλησή τους να επιβιώσουν από την καθημερινή ζωή στο στρατόπεδο. Έδωσε συγχώρεση αμαρτιών σε καταδικασμένα θύματα, συνήθως κρυφά, αλλά τουλάχιστον μία φορά μπροστά σε όλους τη στιγμή της μαζικής λειτουργίας. Ήταν γνωστός στο Άουσβιτς απλά ως πατέρας Γιούζεφ. Σε μια πρόσκληση παρουσίας, διατάχθηκε από τον *Blockführer* Γκέρχαρντ Πάλιτς να πατήσει το ροδάριο του όταν ανακαλύφθηκε με αυτό. Ο Κοβάλσκι αρνήθηκε. Ως τιμωρία, τον ανέθεσαν σε μια εταιρεία κατάδικων. Στην τελευταία του επιστολή στους γονείς του, ο Γιούζεφ έγραψε:

Στις 3 Ιουλίου 1942 χλευάστηκε, περιπαίχτηκε και χτυπήθηκε σοβαρά από τους φρουρούς επειδή ήταν ιερέας. Την ίδια νύχτα, οι καταπιεστές του τον έβγαλαν από τον στρατώνα του, τον χτύπησαν σοβαρά έξω και πιθανότατα τον έπνιξαν. Το πτώμα του Κοβάλσκι βρέθηκε την επόμενη μέρα, καμένο μαζί με άλλους. Ήταν 31 ετών.

Οι Πολωνοί άρχισαν να τιμούν τη μνήμη του μετά τον Β΄ Παγκόσμιο Πόλεμο. Ο Πάπας Ιωάννης Παύλος Β΄ είχε γνωρίσει προσωπικά τον Πατέρα Κοβάλσκι πριν από τον πόλεμο, όταν ο Κοβάλσκι Ζούσε και υπηρετούσε με την ενορία του Αγίου Στανίσλαους Κόστκα στο Ντεμπνίκι της Κρακοβίας. Κατά τη διάρκεια μιας από τις επισκέψεις του στην Πολωνία, ο Ιωάννης Παύλος Β΄ οσιοποίησε τον Κοβάλσκι στη Βαρσοβία, σε τελετουργική τελετή τριών ωρών στις 13 Ιουνίου 1999, στην οποία συμμετείχε ο Πρόεδρος Αλεξάντερ Κφασνιέφσκι, μπροστά σε 600.000 κόσμο. Ο Κοβάλσκι ήταν ένας από τους 108 Πολωνούς Μάρτυρες του Β' Παγκοσμίου Πολέμου που οσιοποιήθηκαν από τον Πάπα εκείνη την ημέρα.

## Παραπομπές


## Εξωτερικοί σύνδεσμοι
* Οι Σαλεσιάνοι στην Πίουα, Πολωνία

Κατηγορία:Πολωνοί ιερείς
Κατηγορία:Πολωνοί Ρωμαιοκαθολικοί άγιοι
Κατηγορία:Πολωνοί που πέθαναν στο στρατόπεδο συγκέντρωσης του Άουσβιτς
Κατηγορία:108 Άγιοι Πολωνοί Μάρτυρες
Κομητεία Πάικ (Πενσυλβάνια)

Η **Κομητεία Πάικ** () είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 58.535 άτομα.  Η έδρα της κομητείας είναι το Μίλφορντ.  Η κομητεία Πάικ θεωρείται μια μικροπολιτική περιοχή από μόνη της από το Γραφείο Απογραφής των Ηνωμένων Πολιτειών, γνωστή ως μικροπολιτική περιοχή Χέμλοκ Φαρμς. Πριν από την απογραφή των Ηνωμένων Πολιτειών του 2020, περιλαμβανόταν στη Μητροπολιτική Στατιστική Περιοχή Νέας Υόρκης - Νιούαρκ - Τζέρσεϊ, Νέα Υόρκη - Νιου Τζέρσεϊ - Πενσυλβάνια.

Η κομητεία πήρε το όνομα της από τον στρατηγό Ζέμπουλον Πάικ. Οργανώθηκε στις 26 Μαρτίου 1814, από τμήμα της κομητείας Γουέιν. Κάποιοι Άγγλοι είχαν εγκατασταθεί στην περιοχή κατά τα χρόνια της αποικίας.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,470 τ.χλμ, εκ των οποίων 1,410ν τ.χλμ είναι στεριά και 60 τ.χλμ (3,9%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Σάλιβαν, Νέα Υόρκη (βόρεια)
* Κομητεία Όραντζ, Νέα Υόρκη (ανατολικά)
* Κομητεία Σάσσεξ, Νιου Τζέρσεϊ (νοτιοανατολικά)
* Κομητεία Γουόρεν, Νιου Τζέρσεϊ (νότια)
* Κομητεία Μονρόε (νοτιοδυτικά)
* Κομητεία Γουέιν (βορειοδυτικά)

## Παραπομπές


Κατηγορία:Κομητείες της Πενσυλβάνια
Κομητεία Πάικ (Οχάιο)

Η **Κομητεία Πάικ** () είναι κομητεία στην πολιτεία του Οχάιο των Ηνωμένων Πολιτειών. Κατά την απογραφή του 2020, ο πληθυσμός ήταν
27.088 άτομα.  Η έδρα της κομητείας είναι το Γουέβερλυ. Η κομητεία πήρε το όνομά της από τον εξερευνητή Ζεμπουλόν Πάικ. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,150 τ.χλμ, εκ των οποίων 1,100 τ.χλμ  είναι στεριά και 50 τ.χλμ (0,8%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Ρος (βόρεια)
* Κομητεία Τζάκσον (ανατολικά)
* Κομητεία Σκιότο (νότια)
* Κομητεία Άνταμς (νοτιοδυτικά)
* Κομητεία Χάιλαντ (δυτικά)

## Παραπομπές


Κατηγορία:Κομητείες του Οχάιο
Κομητεία Πάικ (Μισισίπι)

Η **Κομητεία Πάικ** () είναι κομητεία στην πολιτεία του Μισισίπι των Ηνωμένων Πολιτειών. Κατά την απογραφή του 2020, ο πληθυσμός ήταν
40.324 άτομα.  Έδρα της κομητείας είναι η Μανόλια.  Η κομητεία πήρε το όνομά της από τον εξερευνητή Ζεμπουλόν Μοντγκόμερι Πάικ. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,060 τ.χλμ, εκ των οποίων 1,055 τ.χλμ είναι στεριά και 5 τ.χλμ (0,4%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Λίνκολν (βόρεια)
* Κομητεία Γουόλθολ (ανατολικά)
* Ενορία Ουάσινγκτον, Λουιζιάνα (νοτιοανατολικά)
* Ενορία Τανγκιπάχοα, Λουιζιάνα (νότια)
* Κομητεία Άμιτ (δυτικά)

## Παραπομπές


Κατηγορία:Κομητείες του Μισισίπι
Κομητεία Πάικ (Τζόρτζια)

Η **Κομητεία Πάικ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν
18.889 άτομα.  Έδρα της κομητείας είναι το Ζεβουλόν.   

Η κομητεία Πάικ δημιουργήθηκε από τμήμα της κομητείας Μονρόε το 1822. Πήρε το όνομά της από τον Ζεμπουλόν Μοντγκόμερι Πάικ, έναν εξερευνητή και αξιωματικό του στρατού. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 570 τ.χλμ, εκ των οποίων 560 τ.χλμ είναι στεριά και 10 τ.χλμ (1,5%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Σπάλντινγκ (βόρεια)
* Κομητεία Λαμάρ (ανατολικά)
* Κομητεία Άπσον (νότια)
* Κομητεία Μεριγουέδερ (δυτικά)

## Παραπομπές


Κατηγορία:Κομητείες της Τζόρτζια
Κομητεία Πάικ (Μιζούρι)

Η **Κομητεία Πάικ** () είναι κομητεία στην πολιτεία του Μιζούρι των Ηνωμένων Πολιτειών, που οριοθετείται από τον ποταμό Μισισιπή. Κατά την απογραφή του 2020, ο πληθυσμός ήταν 17.587 άτομα.  Η έδρα της κομητείας είναι το Μποόυλινγκ Γκριν.  Η ομώνυμη της πόλη στο μέσο Κεντάκι, ήταν μια περιοχή από την οποία ήρθαν πολλοί πρώτοι μετανάστες. Η κομητεία οργανώθηκε στις 14 Δεκεμβρίου 1818 και ονομάστηκε από τον εξερευνητή Ζεμπουλόν Πάικ.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,770 τ.χλμ, εκ των οποίων 1,700 τ.χλμ είναι στεριά και 70 τ.χλμ (2,1%) καλύπτονται από ύδατα (λίμνες, ποτάμια). 

## Παραπομπές


## Εξωτερικοί σύνδεσμοι
* 
*  

Παικ
Ελληνικό Κολλέγιο Λονδίνου

Το **Ελληνικό Κολλέγιο Λονδίνου ** ήταν ένα δίγλωσσο σχολείο στο Knightsbridge του Λονδίνου. Ιδρύθηκε το 1980 από τον Κωνσταντίνο Β' και την σύζυγό του, Άννα-Μαρία και έπαυσε να λειτουργεί το 2005.

Ξεκίνησε ως οικοτροφείο, αλλά αργότερα λειτούργησε και ως ημερήσιο. Ο δεύτερος διευθυντής ήταν ο James Wardrobe. Το σχολείο ήταν για Έλληνες μαθητές ή μαθητές ελληνικής καταγωγής. Μέχρι το 1996, είχε 280 μαθητές, αλλά μετά ο αριθμός μειώθηκε, έχοντας τελικά μόνο 80 το 2005. Την διοίκηση του Ελληνικού Κολλεγίου ασκούσαν ο Κωνσταντίνος, η Άννα-Μαρία, ο γιος τους Νικόλαος (πρώην μαθητής) και ο Μιχάλης Χανδρής.

## Παραπομπές


## Εξωτερικοί σύνδεσμοι
* Ιστοσελίδα σχολείου (Αρχείο)

## Δείτε επίσης
* Ελληνική γλώσσα στο Ηνωμένο Βασίλειο

Κατηγορία:Εκπαιδευτικά ιδρύματα στην Ευρώπη
Κατηγορία:Ελληνικά σχολεία
Κατηγορία:Ελληνόγλωσση εκπαίδευση
Κατηγορία:Κωνσταντίνος Β΄ της Ελλάδας
Κομητεία Πάικ (Κεντάκι)

Η **Κομητεία Πάικ** () είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 58.669 άτομα.  Έδρα της κομητείας είναι το Πάικβιλλ.  Η κομητεία ιδρύθηκε το 1821.  Όσον αφορά την πώληση οινοπνεύματος, ταξινομείται ως μια υγρή κομητεία – μια κομητεία στην οποία απαγορεύονται οι πωλήσεις αλκοόλ είναι μια ξηρή κομητεία - αλλά περιέχει μια «υγρή» πόλη. Υπάρχουν τρεις πόλεις στην κομητεία, το Πάικβιλλ, η Ελκχορν Σίτυ και το Κόαλ Ραν Βίλατζ, όπου οι πωλήσεις αλκοόλ σε πακέτο είναι νόμιμες. 

Η κομητεία Πάικ ιδρύθηκε στις 19 Δεκεμβρίου 1821, από ένα τμήμα της κομητείας Φλόιντ.  Η κομητεία ονομάστηκε για τον στρατηγό Ζεμπουλόν Πάικ, τον εξερευνητή που ανακάλυψε την Pikes Peak, και ο οποίος έγινε εθνικός ήρωας μετά το θάνατό του στον πόλεμο του 1812.  Μεταξύ 1860 και 1891 η κόντρα Χάτφιλντ-ΜακΚόι μαινόταν στο Πάικ και στη συνοριακή κομητεία Μίνγκο της Δυτικής Βιρτζίνια . Στις 6 Μαΐου 1893, το Πάικβιλλ έγινε επίσημα πόλη και έδρα της κομητείας.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 2,040 τ.χλμ, εκ των οποίων 2,035 τ.χλμ είναι στεριά και 5 τ.χλμ    (0,2%) καλύπτονται από ύδατα (λίμνες, ποτάμια).  Είναι η μεγαλύτερη κομητεία ανά περιοχή στο Κεντάκι.
## Παραπομπές


Κατηγορία:Κομητείες του Κεντάκι
Κομητεία Πάικ (Ιλινόι)

Η **Κομητεία Πάικ** () είναι κομητεία στην πολιτεία του Ιλινόι των Ηνωμένων Πολιτειών. Κατά την απογραφή του 2020, ο πληθυσμός ήταν
14.739 άτομα.  Η έδρα της κομητείας είναι το Πίτσφιλντ.
## Ιστορία
Η κομητεία Πάικ σχηματίστηκε τον Ιανουάριο του 1821 από τη κομητεία Μάντισον. Ονομάστηκε προς τιμήν του Ζεμπουλόν Μοντγκόμερι Πάικ, ηγέτη της αποστολής Πάικ το 1806 για να χαρτογραφήσει τα νότια και δυτικά τμήματα της Αγοράς της Λουιζιάνα. Ο Πάικ υπηρέτησε στη μάχη του Τιπεκανόε και σκοτώθηκε το 1813 στον πόλεμο του 1812.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,200 τ.χλμ, εκ των οποίων 2,150  τ.χλμ  είναι στεριά και 50 τ.χλμ (2,1%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Άνταμς (βόρεια)
* Κομητεία Μπράουν (βόρεια)
* Κομητεία Μόργκαν (βορειοανατολικά)
* Κομητεία Σκοτ (ανατολικά)
* Κομητεία Γκριν (νοτιοανατολικά)
* Κομητεία Κάλχουν (νότια)
* Κομητεία Πάικ, Μιζούρι (νοτιοδυτικά)
* Κομητεία Ραλς, Μιζούρι (δυτικά)
* Κομητεία Μάριον, Μιζούρι (βορειοδυτικά)

Η κομητεία Πάικ είναι μία από τις λίγες κομητείες των ΗΠΑ που συνορεύει με εννέα κομητείες. Το Ιλινόι έχει δύο από  αυτές – τις κομητείες Πάικ και ΛαΣάλ.

## Παραπομπές


Κατηγορία:Κομητείες του Ιλινόι
Έτσολιντ

***Έτσολιντ*** ή ***Το άσμα του Έτσο*** (γερμανικά:*Ezzolied*) είναι ποιητικό έργο γραμμένο στα μεσαιωνικά γερμανικά τη δεκαετία του 1060 από τον Έτσο, Γερμανό λόγιο και ιερέα από τη Βαμβέργη. Είναι μια συνοπτική έμμετρη επισκόπηση της ζωής του Ιησού Χριστού και της σωτηρίας του ανθρώπου. Είναι γνωστό και ως *Cantilena de miraculis Christi*, «άσμα για τα θαύματα του Χριστού». 

Το έργο σηματοδοτεί την επανεμφάνιση της καθομιλούμενης ως λογοτεχνικής γλώσσας. Ήταν το πρώτο, μετά από περίπου 150 χρόνια από τα οποία έχουν διασωθεί μόνο λατινικά κείμενα, με το οποίο άρχισε και πάλι η συγγραφή γερμανόφωνης ποίησης. Ήταν πολύ δημοφιλές στα τέλη του Μεσαίωνα, με μεγάλη επιρροή στην ποίηση της νότιας Γερμανίας και αποτελεί πολύτιμο μνημείο της γερμανικής λογοτεχνίας του Μεσαίωνα.

Το ποίημα ανακαλύφθηκε σε χειρόγραφο του 11ου αιώνα στο Στρασβούργο, αλλά περιλάμβανε μόνο 7 στροφές. Στο χειρόγραφο που βρέθηκε μεταγενέστερα του Βοράου, στη Στυρία της Αυστρίας, περιλαμβάνει 34 στροφές και θεωρείται ολοκληρωμένο γιατί, όπως υπενθυμίζει το κείμενο στον αναγνώστη, ο Χριστός «έζησε ανάμεσά μας τριάντα τρία χρόνια ... και τα μισά του τριακοστού τέταρτου». 

Στη βιογραφία του επισκόπου του Πασσάου Άλτμαν (Vita Altmanni) που γράφτηκε στα τέλη του 12ου αιώνα αναφέρεται ότι γύρω στο 1065, όταν στην Ευρώπη κυκλοφορούσαν φήμες ότι το τέλος του κόσμου πλησίαζε, πολλοί πήγαιναν για προσκύνημα στην Ιερουσαλήμ και ότι ο Έτσο συνέθεσε το ποίημα με αυτή την ευκαιρία. Το χειρόγραφο του Βοράου δεν κάνει καμία αναφορά στο προσκύνημα αλλά στον πρόλογο αναφέρει ότι ο επίσκοπος Γκούντερ της Βανβέργης ανέθεσε στον Έτσο να το γράψει. Εκεί αναφέρεται το όνομα του ποιητή καθώς και ο συνθέτης της μελωδίας που συνόδευε το κείμενο (Wille). Λέγεται ότι το αποτέλεσμα ήταν τέτοιο που πολλοί που άκουγαν το τραγούδι έσπευδαν να κάνουν μοναχικούς όρκους. 

## Περιεχόμενο
Το θέμα του ποιήματος είναι η ζωή του Ιησού Χριστού και αναφέρει τα θέματα της δημιουργίας, της πτώσης και της λύτρωσης της ανθρωπότητας. Η τριαδική έννοια του Θεού αποτελεί έναν σημαντικό σύνδεσμο μεταξύ της αρχής, της μέσης και του τέλους του ποιήματος: στην αρχή η Αγία Τριάδα αποκαλύπτεται στη δημιουργία της ανθρωπότητας, στη μέση στη βάπτιση του Χριστού και στο τέλος στη σωτηρία του ανθρώπου.  

Το χειρόγραφο του Βοράου (γύρω στο 1120) περιλαμβάνει και ενότητα για την παιδική ηλικία του Χριστού.

## Διασκευές
Το ποίημα διασκευάστηκε τον 20ό αιώνα από δύο κεντροευρωπαίους συνθέτες:

Το 1927 ο Ελβετός Willy Burkhard συνέθεσε ένα μοτέτο για χορωδία τεσσάρων έως οκτώ μερών (όπ. 19) βασισμένο στο πρώιμο κείμενο. Τριάντα χρόνια αργότερα, το 1957, ο Αυστριακός συνθέτης Johann Nepomuk David δημιούργησε ένα ορατόριο για σολίστ, χορωδία και ορχήστρα (οπ. 51).

## Παραπομπές


Κατηγορία:Μεσαιωνική γερμανική λογοτεχνία
Κατηγορία:Γερμανικά ποιήματα
Γιάκουμπ Κάγκαν

Ο **Γιάκουμπ Κάγκαν** (πολωνικά: *Jakub Kagan*, 7 Φεβρουαρίου 1896 - 1942) ήταν δημοφιλής Πολωνοεβραίος συνθέτης, πιανίστας, μουσικός της τζαζ και διασκευαστής. Στις αρχές της δεκαετίας του 1920, σχημάτισε το Μουσικό Συγκρότημα Τζαζ του Κάγκαν στη Βαρσοβία, δίνοντας συναυλίες σε οπερέτες, καμπαρέ και ξενοδοχεία. Από το 1922, ο Κάγκαν ήταν καλλιτέχνης στο Καμπαρέ Mirage και στο Νέο Θέατρο (Teatr Nowości). Το 1926 υπέγραψε συμβόλαιο με το πολυτελές Ξενοδοχείο Μπρίστολ στη Βαρσοβία. Το συγκρότημα του έπαιξε παγκοσμίως γνωστά πρότυπα, καθώς και τις δικές του συνθέσεις, ευρέως δημοφιλείς σε όλη τη χώρα. Πέθανε στη Βαρσοβία κατά τη διάρκεια του Ολοκαυτώματος στην κατεχόμενη Πολωνία.

## Βιογραφία
Ο Κάγκαν ήταν ένας από τους τέσσερις γιους του Μόρντουχ (Μόρντεχαϊ) και της Σάρα (το γένος Κάντορ). Γεννήθηκε στο Νοβογκρούντεκ της Ρωσικής Αυτοκρατορίας (σημερινό Ναβαγκρούντοκ στη Λευκορωσία). Ο μεγαλύτερος αδελφός του, Μιετσίσουαφ (γενν. 1887), άλλαξε το όνομά του σε Κοχανόφσκι και έγινε συνθέτης χορευτικής μουσικής πριν από τον Α΄ Παγκόσμιο Πόλεμο. Ο Γιάκουμπ ακολούθησε τα βήματα του αδελφού του. Αποφοίτησε από το Ινστιτούτο Μουσικής της Βαρσοβίας πριν από το 1918 και έγινε μέλος της Ένωσης Πολωνών Συνθέτων. Το 1920 πολέμησε στον Πολωνο-Σοβιετικό Πόλεμο για την υπεράσπιση τηςΒαρσοβίας κατά τη διάρκεια της Μάχης του Ραντζίμιν. Ξεκίνησε να συνθέτει εκείνη την συγκεκριμένη περίοδο. Το πρώτο του δημοφιλές τάνγκο ήταν το *Złota pantera* («Χρυσός Πάνθηρας») με λόγια του Άντζεϊ Βουάστ (1895-1942), που έκανε πρεμιέρα το 1929 στο Ζεγκιέστουφ. Το τραγούδι άνοιξε όλες τις πόρτες για την επόμενη καριέρα του στη Βαρσοβία, ακολουθούμενη από διεθνείς περιοδείες και συναυλίες στη Γερμανία, την Αυστρία και την Ουγγαρία. Οι μεγαλύτερες επιτυχίες του εκτελέστηκαν από αστέρες όπως οι Χάνκα Ορντονούβνα, Άνταμ Άστον και Στανίσουαφ Γκζέσιουκ.

Μετά την εισβολή στην Πολωνία από τη Ναζιστική Γερμανία, απελάθηκε στο Γκέτο της Βαρσοβίας όπου έπαιξε πιάνο στο Splendid Café και στο Melody Palace Theatre για να επιβιώσει. Σκοτώθηκε το 1942 πιθανότατα κατά τη διάρκεια της δολοφονικής Μεγάλης Επιχείρησης της Βαρσοβίας. Ο άλλος αδελφός του, Φέλικς, ο οποίος είχε αλλάξει το όνομά του σε Κοχάνσκι, επίσης πέθανε κατά τη διάρκεια του πολέμου. Μόνο ο μικρότερος από τους αδελφούς Κάγκαν, Αλεξάντερ (γενν. 1906), επέζησε από το Ολοκαύτωμα ως στρατιώτης του Πολωνικού Στρατού στη Γαλλία (1939-40), όπου έκανε τη θητεία του στην Ελβετία.

## Παραπομπές


## Βιβλιογραφία
* Στανίσουαφ Γουόζα (εκδ.), "Czy wiesz kto do jest?", Wydawnictwo Głównej Księgarni Wojskowej, Βαρσοβία 1938, σελ. 312.

Κατηγορία:Πολωνοί συνθέτες
Κατηγορία:Πολωνοί μουσικοί της τζαζ
Κατηγορία:Πολωνοί πιανίστες
Κατηγορία:Πολωνοί στρατιωτικοί
Κατηγορία:Πολωνοί εβραϊκής καταγωγής
Κατηγορία:Πολωνοί του Πολωνο-Σοβιετικού Πολέμου
Κατηγορία:Πολωνοί πολίτες που σκοτώθηκαν στον Β' Παγκόσμιο Πόλεμο
Κατηγορία:Πρόσωπα που πέθαναν στο Γκέτο της Βαρσοβίας
NGC 2441

Ο **[[Νέος Γενικός Κατάλογος|NGC]] 2441** είναι ραβδωτός σπειροειδής γαλαξίας στον αστερισμό Καμηλοπάρδαλη. Η διάμετρός του εκτιμάται πως είναι περίπου 130 χιλιάδες έτη φωτός.

## Υπερκαινοφανής
Το 1995 παρατηρήθηκε στον γαλαξία αυτόν ο υπερκαινοφανής Τύπου Ia **SN1995E**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Καμηλοπάρδαλις (αστερισμός)
2441
22031
04036
+12-08-015
Kawasaki Ki-5

Το **Kawasaki Ki-5** ήταν μονοκινητήριο μαχητικό αεροσκάφος το οποίο ανέπτυξε η Kawasaki για την Αεροπορική Υπηρεσία του Ιαπωνικού Αυτοκρατορικού Στρατού. Πραγματοποίησε την πρώτη του πτήση τον Φεβρουάριο του 1934, αλλά δεν εντάχθηκε σε παραγωγή. Ήταν επίσης η τελευταία σχεδίαση του Γερμανού αεροναυπηγού Ρίχαρντ Βογκτ (Richard Vogt) για τους Ιάπωνες, πριν επιστρέψει στην πατρίδα του.

## Σχεδιασμός και ανάπτυξη
Η Kawasaki ανέπτυξε το Ki-5 προκειμένου να καλύψει απαίτηση του Αυτοκρατορικού Στρατού που ζητούσε την ανάπτυξη ενός μαχητικού υψηλών επιδόσεων προς αντικατάσταση των μαχητικών Τύπου 92. Το Ki-5 ήταν το πρώτο μονοπλάνο μαχητικό ολομεταλλικής κατασκευής που κατασκευάστηκε στην Ιαπωνία. Προωθούνταν από κινητήρα Kawasaki Ha-9, μία ιαπωνική εκδοχή του BMW IX, που με τη σειρά του βασίζονταν σχεδιαστικά στον BMW VII A 7.3 και μπορούσε να αποδώσει έως και 850 hp. Το Ki-5 διέθετε επίσης πτέρυγα σχήματος «ανεστραμμένου φτερού γλάρου» (inverted gull wing).

Κατά την διάρκεια των δοκιμών το αεροσκάφος αποδείχτηκε ανεπαρκές. Οι πιλότοι εξέφρασαν παράπονα τόσο για την πτητική του ευστάθεια όσο και για ζητήματα στον χειρισμό. Επίσης ο κινητήρας δεν ήταν σε θέση να παρέχει την απαιτούμενη ισχύ για να φτάσει το Ki-5 στην προβλεπόμενη μέγιστη ταχύτητα των 380 km/h. Συνέπεια των προαναφερθέντων ήταν να ακυρωθεί το πρόγραμμα ανάπτυξης τον Σεπτέμβριο του 1934, αφού είχαν ολοκληρωθεί τέσσερα πρωτότυπα. Παρόλα αυτά η εμπειρία από την ανάπτυξη του Ki-5 αποδείχθηκε πολύτιμη στην ανάπτυξη του μαχητικού Ki-28 και στην συνέχεια των Ki-60 και Ki-61.

## Δείτε επίσης

; Συγκρίσιμα αεροσκάφη
* Supermarine Type 224

; Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία
* 
* 

Κατηγορία:Αεροσκάφη Kawasaki
Κατηγορία:Εμβολοκινητήρια στρατιωτικά αεροσκάφη
Κατηγορία:Μαχητικά αεροσκάφη
Κατηγορία:Αεροσκάφη του Μεσοπολέμου
Στίβος στους Θερινούς Ολυμπιακούς Αγώνες 2024 – 100 μέτρα ανδρών

Τα 100 μέτρα ανδρών στους Θερινούς Ολυμπιακούς Αγώνες 2024 πραγματοποιήθηκαν στο Παρίσι της Γαλλίας, στις 3 και 4 Αυγούστου 2024. 

## Ρεκόρ

## Αποτελέσματα
### Προκαταρκτικός γύρος
Ο προκαταρκτικός γύρος πραγματοποιήθηκε στις 3 Αυγούστου 2024, ώρα 10:25 (UTC+2). Οι 3 πρώτοι κάθε σειράς (Q) και οι 3 επόμενοι γρηγορότεροι (q) προκρίνονται στον πρώτο γύρο.

### 1ος γύρος
Ο πρώτος γύρος πραγματοποιήθηκε στις 3 Αυγούστου, ώρα 11:45 (UTC+2). Oi 3 πρώτοι κάθε σειράς (Q) και οι επόμενοι τρεις γρηγορότεροι (q) προκρίνονται στους ημιτελικούς.

### Ημιτελικοί
Οι ημιτελικοί πραγματοποιήθηκαν στις 4 Αυγούστου 2024, ώρα 20:00 (UTC+2).

### Τελικός
Ο τελικός πραγματοποιήθηκε στις 4 Αυγούστου, ώρα 21:55 (UTC+2).

## Παραπομπές

100 μέτρα ανδρών
2024Α
Ναουά

Η **Ναουά** () είναι πόλη στη Συρία, που διοικητικά ανήκει στο Κυβερνείο Νταραά. Βρίσκεται κτισμένη σε υψόμετρο 568 μέτρων, και το 2007 είχε πληθυσμό 59.170 κατοίκους. Κατά την κλασική αρχαιότητα ήταν γνωστή ως **Ναυαί** και αποτελούσε τμήμα της ρωμαϊκής επαρχίας της Πετραίας Αραβίας. Στη βυζαντινή περίοδο ήταν εβραϊκή πόλη.

Κατά τη ρωμαϊκή και βυζαντινή περίοδο, η Ναουά είχε μεγάλο εβραϊκό πληθυσμό. Η πόλη αναφέρεται σε αρχαίες εβραϊκές πηγές, όπως το Μωσαϊκό της Ρεχόβ του 3ου αιώνα και το Μιδράς Ραββά· αναφέρεται και από τον Γεώργιο των Κύπριο («Περιγραφή του ρωμαϊκού κόσμου», εκδ. Χάινριχ Γκέλτσερ, 54) τον 7ο αιώνα. Πολυάριθμα αρχιτεκτονικά στοιχεία από βασάλτη από τη βυζαντινή περίοδο, που έφεραν εβραϊκά σύμβολα - με πιο εμφανή τη μενορά - ανακαλύφθηκαν επαναχρησιμοποιημένα ως σπόλια εντός της Ναουά (Α. Ράιφενμπεργκ, “Αρχαίες Εβραϊκές Τέχνες”, 1952).

## Παραπομπές


Κατηγορία:Πόλεις της Συρίας
Κατηγορία:Καθολικές τιμητικές επισκοπές στην Ασία
Πρετό-Βικμάρ

Το **Πρετό-Βικμάρ** (, ) είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ